Document ID: 32012R0686

A BIZOTTSÁG 686/2012/EU VÉGREHAJTÁSI RENDELETE
(2012. július 26.)
a legkésőbb 2018. december 31-én lejáró jóváhagyású hatóanyagok meghosszabbítási eljáráshoz végzendő értékelésének tagállamok közötti felosztásáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelv hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 19. cikkére,
mivel:
(1)
A legkésőbb 2018. december 31-én lejáró jóváhagyású hatóanyagok meghosszabbítási eljáráshoz végzendő értékelését fel kell osztani a tagállamok között, és az egyes hatóanyagokra jelentéstevőt és társjelentéstevőt kell kijelölni. A felosztást úgy kell elvégezni, hogy a kötelezettségek és a munka kiegyensúlyozott módon oszoljon meg a tagállamok között.
(2)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A melléklet első oszlopában szereplő valamennyi hatóanyagnak a meghosszabbítási eljáráshoz végzendő értékelésére a Bizottság - a melléklet második oszlopában - jelentéstevő tagállamot, valamint - a melléklet harmadik oszlopában - társjelentéstevő tagállamot jelöl ki.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. július 26-án.

Labels: 3
1
6